Какво е балансираща група и защо не е ефективно да се правят индивидуални прогнози?
Всички клиенти на свободния пазар участват като един колективен клиент, част от групата на съответния доставчик, който прави прогнози. Участието в обща група за прогнозиране на потреблението гарантира на клиентите по-малки разходи за балансиране, тъй като отклоненията на отделните участници в групата се компенсират взаимно.  
  
Разходи за балансиране винаги е имало, но в условията на регулиран пазар са се калкулирали в цената на енергията. Сега, в условията на либерализиран пазар и наличието на повече търговци и балансиращи групи, всеки участник поема разходите, които предизвиква съобразно направените прогнози. Затова цените за балансиране на различните търговци са различни.  


